«Дица Варшаваялде щвезабуна миллияб библиотека. Кавказалъул х1акъалъулъ немец, венгр, франг, испан, итали, латин мац1азда хъварал гьел къиматал т1ахьал данде гьарун рук1ана х1урматияв Х1усен Тосун–бейица. Гьенире дицаги цодагьал жал кьуна. Гьезул къадар ункъо, щуго азаргоялдасаги ц1ик1к1унаан. Гьалмагъзабаз гьениб же-ги азаазар т1ехь г1урус ва поляк мац1аздаги жубана. Гьеб къаг1идаялда г1уц1ун бук1ана къимат т1ок1аб, тарихияб т1ахьазул к1алг1а. Т1ок1аб данде гьабизе рес гьеч1еб гьеб хазина, Варшаваялде т1аде бомбаби рехулаго, бух1ун т1аг1ана (11).